CELEX: 31996L0063
Language: hr
Date: 1996-09-30 00:00:00
Title: Direktiva Komisije 96/63/EZ od 30. rujna 1996. o izmjeni Direktive Vijeća 76/432/EEZ o usklađivanju zakonodavstava država članica u odnosu na kočne uređaje traktora na kotačima za poljoprivredu i šumarstvo  Tekst značajan za EGP

13/Sv. 016
            
            
               HR
            
            
               Službeni list Europske unije
            
            
               66
            
         31996L0063
   
               L 253/13
            
            
               SLUŽBENI LIST EUROPSKE UNIJE
            
            
               30.09.1996.
            
         
      DIREKTIVA KOMISIJE 96/63/EZ
   od 30. rujna 1996.
   o izmjeni Direktive Vijeća 76/432/EEZ o usklađivanju zakonodavstava država članica u odnosu na kočne uređaje traktora na kotačima za poljoprivredu i šumarstvo
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 100a.,
   uzimajući u obzir Direktivu Vijeća 74/150/EEZ od 4. ožujka 1974. o usklađivanju zakonodavstava država članica o homologaciji tipa traktora na kotačima za poljoprivredu i šumarstvo (1), kako je zadnje izmijenjena Direktivom 88/297/EEZ (2), a posebno njezine članke 12. i 13.,
   budući da se ispitivanje kočenja može poboljšati tako da se prosječno usporavanje zamijeni jednadžbom koja definira put kočenja kao funkciju brzine; budući da će ovu izmjenu slijediti i druge promjene čiji je cilj poboljšanje sigurnosti traktora i dijelova koji su uključeni u njihovu uporabu;
   budući da su odredbe ove Direktive u skladu s mišljenjem Odbora za prilagodbu tehničkom napretku, uspostavljenog Direktivom 74/150/EEZ,
   DONIJELA JE OVU DIREKTIVU:
   Članak 1.
   Prilozi I. i II. Direktivi Vijeća 76/432/EEZ (3) mijenjaju se u skladu s Prilogom ovoj Direktivi.
   Članak 2.
   1.   Države članice od 1. listopada 1997. ne smiju:
   
               —
            
            
               odbiti, s obzirom na tip traktora, dodjelu EZ homologacije tipa, ni izdavanje dokumenta navedenog u zadnjoj alineji članka 10. stavka 1. Direktive 74/150/EEZ niti dodjelu nacionalne homologacije, ni
            
         
               —
            
            
               zabraniti registraciju, prodaju ili stavljanje traktora u uporabu,
            
         zbog razloga koji se odnose na kočne uređaje, ako traktori zadovoljavaju zahtjeve Direktive 76/432/EEZ, kako je izmijenjena ovom Direktivom.
   2.   Države članice od 1. ožujka 1998.:
   
               —
            
            
               ne smiju više dodjeljivati EZ homologaciju ni dokument naveden u zadnjoj alineji članka 10 stavka 1. Direktive 74/150/EEZ, i
            
         
               —
            
            
               mogu odbiti dodjeljivanje nacionalne homologacije
            
         za tip traktora, zbog razloga koji se odnose na kočne uređaje, ako ne zadovoljavaju zahtjeve Direktive 76/432/EEZ, kako je izmijenjena ovom Direktivom.
   Članak 3.
   1.   Države članice donose zakone i druge propise potrebne za usklađivanje s ovom Direktivom do 1. listopada 1997. One o tome odmah obavješćuju Komisiju.
   2.   Kad države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.
   
      Sastavljeno u Bruxellesu 30. rujna 1996.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 84, 28.3.1974., str. 10.
   
      (2)  SL L 126, 20.5.1988., str. 52.
   
      (3)  SL L 122, 8.5.1976., str. 1.
   PRILOG
   Direktiva 76/432/EEZ mijenja se kako slijedi:
   
               „1.
            
            
               U točki 4.2.6. Priloga I. na kraju prvog podstavka dodaje se sljedeća rečenica:
               ‚Ako se koči više osovina, jedna od njih može se odspojiti uz uvjet da pri aktiviranju radne kočnice dolazi do automatskog spajanja te osovine, te da u slučaju zakazivanja uređaja za spajanje do toga dolazi automatski.’.
            
         
               2.
            
            
               U točki 1.1.1. Priloga II. prva se rečenica zamjenjuje se sljedećim:
               ‚Učinkovitost propisana za kočne uređaje temelji se na zaustavnom putu izračunanom prema jednadžbi navedenoj u točki 2.1.1.1.’,
               
                            
                        
                        
                           točka 1.2.2.2. briše se,
                        
                     
                            
                        
                        
                           a točka 2.1.1.1. mijenja se i glasi:
                           
                                       ‚2.1.1.1.
                                    
                                    
                                       pod uvjetima ispitivanja tipa 0 ostvariti zaustavni put koji se izračunava na sljedeći način:
                                       
                                                    
                                                
                                                
                                                   
                                                      
                                                
                                             
                                                    
                                                
                                                
                                                   pri čemu je
                                                   V= najveća konstrukcijska brzina u km/h, i
                                                   Smax= najduži zaustavni put u metrima.’
                                                
                                             
                                 ”